Wimbledon-mesterskabet i mixed double 2019

Wimbledon-mesterskabet i mixed double 2019 var den 97. turnering om Wimbledon-mesterskabet i mixed double. Turneringen var en del af Wimbledon-mesterskaberne 2019 og blev spillet i All England Lawn Tennis and Croquet Club i London, Storbritannien i perioden 4. - 14. juli 2019 med deltagelse af 48 par.

Mesterskabet blev vundet af Ivan Dodig og Latisha Chan, som dermed vandt den anden grand slam-turnering i træk, idet de fem uger tidligere også havde vundet French Open-titlen. Sejren var deres tredje grand slam-titel i mixed double som makkere. For begge spillere var det den fjerde grand slam-titel i deres respektive karrierer, da Dodig endvidere tidligere havde vundet French Open 2015 i herredouble sammen med Marcelo Melo, mens Chan inden da havde sejret i US Open-mesterskabet i damedouble 2017 med Martina Hingis som makker. I finalen besejrede de Robert Lindstedt og Jeļena Ostapenko med 6−2, 6−3 i en finale, der blev spillet på No. 1 Court, og som varede en time og ni minutter. Både Lindstedt og Ostapenko var i deres første grand slam-finale i mixed double.

Alexander Peya og Nicole Melichar var forsvarende mestre, men Peya deltog ikke i 2019 på grund af en skade. I stedet stillede Nicole Melichar op med Bruno Soares som makker, men det amerikansk-brasilianske par tabte i kvartfinalen til Yang Zhaoxuan og Matwé Middelkoop.

Mixed double-turneringen fik meget mere opmærksomhed end normalt, fordi turneringen havde deltagelse af den dobbelte herresinglemester, publikumsyndlingen Andy Murray, der var i gang med et comeback efter en alvorlig hofteskade, og derfor endnu ikke havde genoptaget sin singlekarriere, og den mangedobbelte single- og doublemester, Serena Williams. Parret spillede sammen for første gang og tabte i tredje runde til topseedede Bruno Soares og Nicole Melichar.

Dette var det første Wimbledon-mesterskab, hvor det afgørende sæt kunne blive afgjort i tiebreak, da arrangørerne havde bestemt, at der skulle spilles tiebreak ved stillingen 12−12 i femte sæt. Reglen kom i brug i tredjerundekampen, hvor Artem Sitak og Laura Siegemund vandt over tredjeseedede Mate Pavić og Gabriela Dabrowski med 5−7, 7−6(5), 13−12(5). Kampen blev meget passende spillet på "Bane 12" ligesom den herredoublekamp dagen før, hvor reglen kom i brug for første gang i Wimbledon-historien, og hvor Henri Kontinen og John Peers vandt den første tiebreak i afgørende sæt i Wimbledon-mesterskabernes historie mod Rajeev Ram og Joe Salisbury.

Pengepræmier 

Den samlede præmiesum til spillerne i mixed double androg £ 430.000 (ekskl. per diem), hvilket var en stigning på 6,2 % i forhold til året før.

Turnering

Deltagere 

Turneringen havde deltagelse af 48 par, der var fordelt på:
 43 direkte kvalificerede par i form af deres ranglisteplacering.
 5 par, der havde modtaget et wildcard (markeret med WC).

Seedede spillere 

De 16 bedste par blev seedet:

Wildcards 

Fem par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 Wimbledon-mesterskabet i herresingle 2019
 Wimbledon-mesterskabet i damesingle 2019
 Wimbledon-mesterskabet i herredouble 2019
 Wimbledon-mesterskabet i damedouble 2019

Eksterne henvisninger 
 Wimbledon

Noter 

Wimbledon-mesterskaberne 2019
2019